Kookkuns: Kok en Skinker
Dirk Nagtegaal beskryf homself as ’n lekkerbek wat die lewe met sy tong beproef. Lekker kos en goeie wyn is by hom ’n passie. Die resepte in Kok en Skinker is oor drie generasies versamel, wat die boek uiters volledig maak met meer as 400 resepte, uitgewerkte menu’s en nuttige wenke oor kos en wyn.
Elke resep is deur die skrywer persoonlik getoets met die fokus op eenvoud in kookkuns en pretensieloosheid oor wyn. ’n Heerlikheid vir almal wat die kuns van moeitelose kook wil verstaan.
Hierdie is nie net ’n resepteboek nie, maar ’n ware kookboek, met beskrywings oor die belangrikste kooktegnieke en wynkultivars wat elke tuiskok en skinker behoort te ken.
Basiese souse, kruie, slaaie, brood, sop en bredies, pastas, al die verskillende braaitegnieke, alles oor ontbyt, vetvrye kos en fyngebak word bespreek.
Die gedeeltes oor wyn is kernagtig, maar omvattend genoeg om die mees algemene kultivars te dek en die leser met ’n wyd genoeg kennis te laat om met selfvertroue ’n geskikte bottel wyn vir ete te kan uitsoek.
Die boek bevat meer as 400 volkleur foto’s.
op 8/31/2009 08:55:00 am